Epidemiologi:

Prevalens: 0,1-0,8 % > 40 år

Insidens: 0,78:100.000

flest > 65 år

kvinner > menn (2 av 3)

Risiko for makulahull i det andre øyet:

<2 % hvis PVD

15 % hvis ikke PVD, 50 % hvis stadium I

Etiologi:

Anteroposterior traksjon p.g.a. bakre korpusløsning (PVD)

Tangentiell traksjon p.g.a. skrumpning av pre- og perifoveolært korpus vitreum

Traumer, inflammasjon, proliferativ vitreoretinopati (PVR)

Inndeling:

Stadium 1a:	Gul flekk i fovea (vitreofoveal traksjon)

Stadium 1b:	Gul ring i fovea (foveal pseudocyste)

Stadium 2:	Gjennomgående hull <400 μm

Stadium 3:	Gjennomgående hull >400 μm, evt. med pseudooperkel

Stadium 4:	Gjennomgående hull >400 μm og «fullstendig» PVD med Weiss-ring

Symptomer/funn:

Relativt hurtig synsreduksjon, oftest til 0,1-0,2

Metamorfopsi/sentralt skotom

Sirkulært, sentralt hull i makula, evt. med løftet/ødematøs kant, ofte druselignende materiale i bunnen

Differensialdiagnoser:

ikke-gjennomgående hull: lamellært hull eller pseudohull

cystoid makulaødem

sirkulær atrofi av retinalt pigmentepitel

Undersøkelse/utredning:

Fullstendig øyeundersøkelse, med angivelse av visus

Indirekte oftalmoskopi av begge øyne i mydriasis, helst både med 90D linse og kontaktglass

OCT / fundusfoto

Watzke-Allen tegn: Ved positiv test angir pasienten at en tynn, vertikal lysstripe fra spaltelampen blir brutt på midten

Behandling:

Vitrektomi kombinert med fjerning av epiretinal fibrose og membrana limitans interna (ILM), væske/gass-utskiftning

Kataraktoperasjon på forhånd eller i samme inngrepet (alle pasienter utvikler postoperativ katarakt)

Stadium 1: Observasjon minst 3 mnd. Deretter evt. operasjon.

Stadium 2 og 3: Bør opereres raskest mulig, og helst <6 mnd. etter sykdomsdebut

Stadium 4: Som oftest operasjon, men med redusert prognose

Enzymatisk vitrolyse (intravitreal injeksjon av Jetrea®)? Foreløpig ikke rutinemessig terapi hos oss

Postoperativt:

Postoperativt unngå å se oppover/unngå å ligge på rygg i 3 dager

Tobrasone x 6, evt. korttidsvirkende mydriatikum

Ved utskrivelse:

Poliklinisk kontroll etter 1-2 uker ved poliklinikken (evt. henvisende øyelege)

Kontroll hos henvisende øyelege etter ca. 1-2 mnd.

P.g.a. risiko for trykkstigning og amotio retinae,

be pasienten ta direkte kontakt med øyeavdelingen hvis:

smerter

lysglimt (fotopsier)

økende skygge perifert i synsfeltet

P.g.a. intraokulær gass:

unngå hjemreise over høye fjelloverganger eller med fly

informér om flyforbud og sjåførforbud i bil så lenge det er gass i øyet, vanligvis 3 uker

informér om forbud mot lystgass (ved evt. inngrep i narkose må anestesilegen få beskjed om at man må benytte i.v. anestesimidler, ikke lystgass)

forklar pasienten hvordan synsbildet endres etter hvert som gassen resorberes

Prognose:

Etter operasjon lukkes maculahullet hos ca. 90% av pasientene

Visus bedres til ≥0,3 hos flertallet av pasientene

Visus kan bedres i opptil et år etter operasjonen

Ekstern referanse:

Steel DH & Lotery AJ: Idiopathic vitreomacular traction and macular hole: a comprehensive review of pathophysiology, diagnosis, and treatment. Eye (Lond) 2013 Oct;27 Suppl 1: S1-21